भाजपा अध्यक्ष ने कहा कि आतंकी हमलों का जवाब देने के लिए पहले कभी दृढ़ राजनीतिक इच्छाशक्ति का परिचय नहीं दिया गया था, उरी हमले के बाद 10 दिन के अंदर ही दृढ़ राजनीतिक इच्छाशक्ति का परिचय देते हुए सर्जिकल स्ट्राइक का फैसला किया गया और सेना के जवानों ने अपने शौर्य से दुश्मन की सीमा में घुसकर आतंकियों से हमारे शहीद जवानों का बदला लिया। उन्होंने कहा कि उस एक क्षण से ही दुनिया का देश के प्रति देखने का नजरिया बदल गया और पूरे विश्व को इसका आभास हो गया कि भारत हर तरह से अपनी सीमाओं की सुरक्षा करने में सक्षम है।